|  |
| --- |
| Μετεκπαιδευτικό Πρόγραμμα |
| Ψυχοεκπαίδευση:Παρεμβάσεις στο άτομο, την oικογένεια, την ομάδαΒ΄ έτος |
| Ακαδημαϊκό έτος 2024-2025 |

ΑΝΑΚΟΙΝΩΣΗ

Το E.Π.Ι.Ψ.Υ. σε συνεργασία με την Α’ Ψυχιατρική Κλινική Ε.Κ.Π.Α. και την ΑμΚΕ «Προαγωγή της Γνώσης στις Ψυχικές Διαταραχές» ανακοινώνουν την **έναρξη του δεύτερου έτους κλινικής εκπαίδευσης** του μετεκπαιδευτικού προγράμματος Ψυχοεκπαίδευσης.

Κατά το τρέχον ακαδημαϊκό έτος το πρόγραμμα θα πραγματοποιηθεί εξ’ αποστάσεως κάθε δεύτερη Τετάρτη του μήνα, ώρα 16:00–20:00 με έναρξη τον Οκτώβριο 2024

και λήξη τον Ιούνιο 2025

**Δομή**

Το μετεκπαιδευτικό πρόγραμμα απευθύνεται σε ειδικούς ψυχικής υγείας (ψυχιάτρους, ειδικευόμενους ψυχιάτρους, ψυχολόγους, νοσηλευτές, κοινωνικούς λειτουργούς, εργοθεραπευτές κ.α.) οι οποίοι έχουν ολοκληρώσει με επιτυχία την θεωρητική εκπαίδευση στο Α’ Έτος και επιθυμούν **να εξειδικευτούν και να εμβαθύνουν** στην Ψυχοεκπαίδευση και την Συμπεριφορική Θεραπεία Οικογένειας μέσα από **κλινική εκπαίδευση**.

Η κλινική εκπαίδευση στηρίζεται σε 6 αλληλένδετους άξονες και περιλαμβάνει:

α**) Ομαδική Εκπαίδευση** στον ρόλο και στις δεξιότητες του θεραπευτή που εφαρμόζει την ψυχοεκπαίδευση μέσα από εισηγήσεις και παίξιμο ρόλων.

**β) Ανάληψη περιπτώσεων και Εφαρμογή** της Συμπεριφορικής Θεραπείας Οικογένειας σε ένα ή δύο άτομα ή οικογένεια που αντιμετωπίζουν μια ψυχική διαταραχή, μαζί με συνθεραπευτή και εποπτεία ατομική και ομαδική.

**γ) Συνεχιζόμενη εκπαίδευση** στην εφαρμογή της Ψυχοεκπαιδευτικής Παρέμβασης και της Συμπεριφορικής Θεραπείας Οικογένειας, μέσα από προσομοιώσεις οικογενειών.

**δ)Παρουσιάσεις** και αναλύσεις ατομικών περιπτώσεων ή οικογενειών με μέλος που πάσχει από ψυχική διαταραχή, όπου εφαρμόστηκε η ψυχοεκπαίδευση από απόφοιτους προηγούμενων ετών του μετεκπαιδευτικού προγράμματος.

**ε) Παρακολούθηση συνεδριών ομάδας** ψυχοεκπαίδευσης για άτομα με ψυχική νόσο ή συγγενείς ή πολλαπλές οικογένειες.

**στ) Βιβλιογραφική ενημέρωση** και μελέτη-συζήτηση τελευταίων δημοσιεύσεων με ενεργή συμμετοχή των εκπαιδευόμενων.

**Στο τέλος,** ο κάθε εκπαιδευόμενος καταθέτει την εφαρμογή της Ψυχοεκπαίδευσης/Συμπεριφορικής Θεραπείας Οικογένειας σε κάθε μια από τις περιπτώσεις που ανέλαβε και στην συνέχεια την παρουσιάζει σε άλλους εκπαιδευόμενους.

**Με την ολοκλήρωση,** η παρακολούθηση οδηγεί αυτόματα σε Πιστοποιητικό Κλινικής Εκπαίδευσης, για τη λήψη του οποίου είναι απαραίτητη η παρακολούθηση τουλάχιστον των 4/5 των εκπαιδευτικών ωρών, καθώς και η επιτυχής ολοκλήρωση της προαναφερόμενης εργασίας.

**Επιστημονικά υπεύθυνη κλινικής εκπαίδευσης**

**Πάλλη Αλεξάνδρα,** Κλινική επόπτρια Συμπεριφορικής Θεραπείας Οικογένειας, Διδάκτωρ Κλινικής Ψυχολογίας, Ε.Π.Ι.Ψ.Υ.

**Ακαδημαϊκά υπεύθυνη προγράμματος**

**Οικονόμου Μαρίνα,** Ομότιμη Καθηγήτρια Ψυχιατρικής Ιατρικής Σχολής Ε.Κ.Π.Α.

Εκτός των υπευθύνων, ως εισηγητές και κλινικοί επόπτες συμμετέχουν ειδικοί με κλινική και ακαδημαϊκή εμπειρία στα επιμέρους θέματα, απόφοιτοι προηγούμενων ετών του μετεκπαιδευτικού προγράμματος.

**Αιτήσεις και βιογραφικά**

Οι ενδιαφερόμενοι απόφοιτοι του Α Έτους καλούνται να εκδηλώσουν την πρόθεση τους (αίτηση και βιογραφικό) έως 12.09.2024 μέσω e-mail στην ηλεκτρονική διεύθυνση **proagogi.gnosis@gmail.com**.

**Κόστος συμμετοχής**

Το πρόγραμμα είναι αυτοχρηματοδοτούμενο και τα δίδακτρα ορίζονται στα 1000€ το έτος. Προσφέρεται δυνατότητα διακανονισμού της εξόφλησης σε τρεις δόσεις:

Α) 300,00 ευρώ με την εγγραφή,

Β) 350,00 ευρώ από 1.1.2025 έως 28.2.2025 και

Γ) 350,00 ευρώ έως 30.4.2025